Ieri îmi duceam la școală cu mașina pe fiica mea de 11 ani
și ea m-a întrebat: Putem să o ascultăm pe Laufey?
Dacă nu știți cine este, am să vă pun un cântec.
Cântecul se numește ”De la început”.
🎵 ♩♩♩♩Nu ai observat cum tac când... 🎵
Acest cântec a fost un mare succes anul trecut,
a avut peste 500 de milioane de vizualizări.
Aceasta este o Bossa Nova!
Și ea m-a întrebat: Ce este asta?
I-am răspuns că este un stil muzical care era la modă în anii '60.
A fost un hit celebru care se numea ”Fata de la Ipanema”, apărut în 1964,
compus de Antonio Carlos Jobim care era compozitorul favorit al tatălui meu.
Deci am stat și m-am întrebat: în ce eră muzicală ne aflăm în 2025?
Ceea ce vreau să spun prin asta este că din punct de vedere istoric
fiecare perioadă avea un gen sau mișcare culturală care o definea,
cum ar fi ”swing” în anii '30-'40, ”rock and roll” în anii '50-'60,
muzica „pop” a MTV-ului în anii '80, sau genul meu favorit ”grunge”,
sau ”rock-ul alternativ”, din anii '90.
Aceasta s-a întâmplat deoarece mass-media (radio, TV, ziarele)
s-au coordonat cu marile case de discuri care controlau distribuția
canalelor muzicale pentru a crea tendințele predominante în muzică.
Deci existau artiști și cântece ce deveneau omniprezente.
De exemplu Sting cu cântecul "Every breath you take",
acel cântec a fost cunoscut de toată lumea. Și astfel era ușor să etichetezi
perioada prin câteva genuri muzicale sau stiluri.
Dacă ne uităm la stilul ”grunge”, cum sună acesta?
”Grunge” înseamnă că avem o tonalitate joasă de chitară,
versuri întrospective cu tentă întunecată și instrumente care sună foarte natural
precum și cântăreți deosebiți cum ar fi Kurt Cobain de la ”Nirvana”,
Eddie Vedder de la ”Pearl Jam”, Layne Staley de la ”Alice în Chains”,
Chris Cornell de la ”Soungarden”.
Formațiile ”grunge” au propria lor estetică a modei.
Să ne gândim la lucruri din magazinele second hand: cămăși, tricouri,
blugi rupți, pulovere ca cele purtate de Kurt Cobain, sau cizme militare,
toate aceste lucruri erau asociate cu stilul ”grunge”.
Deci când a fost ultima perioadă muzicală care poate fi bine definită?
Pentru mine ar fi perioada de la sfârșitul anilor '90 și începutul lui 2000
a formațiilor și artiștilor "pop" ca: ”BackStreet Boys”,
”NSYNC”,
Britney Spears,
și chiar Avril Lavine.
Aceasta a fost muzica predominantă a acelor ani.
Iată un fapt interesant: în anul 1999, vânzările de muzică au atins apogeul,
când 600 de milioane de oameni cheltuiau în medie 64 de dolari pe muzică,
cifra de vânzări ajungând la 40 de miliarde de dolari.
Era ceva de neimaginat! Care a fost momentul de cotitură
care a condus la prăbușirea acestor genuri muzicale dominante?
Eu cred că a fost momentul apariției emiterii pe internet,
prin platforme ca ”Napster”, ”iTuneStore”, ”Spotify”, ”Youtube”. Toate acestea
au acționat ca o forță perturbatoare care a schimbat modul în care
oamenii descoperă și consumă muzica.
Acestea se bazează pe algoritmi de căutare la nivel global care dau
șanse egale și artiștilor de nișă și genurilor de muzică marginale.
Rezultatul este că niciun gen muzical nu a mai devenit predominant
și să ajungă să înflorească ca în trecut, și asta datorită faptului că
ascultătorii au început să-și urmărească propriile gusturi
mai degrabă decât un consens de masă.
Consensul de masă era creat prin faptul că exista o perioadă de 3 luni
în care albumul era pregătit.
Toate albumele erau pregătite cam în 3 luni,
lansai un single, te duceai la presă cu 3 luni înainte de lansare,
apăreai în toate revistele,
făceai un videoclip la MTV,
toate se întâmplau în același timp, și astfel se ajungea la acel consens
și toată lumea asculta acel album în același timp.
În lumea muzicală de astăzi există în paralel un număr infinit de subgenuri:
”bedroom pop”, ”lofi beats”, ”hyper pop”, ”neo soul revival”,
”nishe metal scenes”, ca "progresiv metal", și fiecare dintre ele
are propriul grup de fani de bază foarte devotați.
Deoarece astăzi nu mai există nicio platformă care să-i unească pe toți
așa cum aveam atunci radioul și MTV-ul
care inpuneau acea experiență colectivă ascultătorilor.
În momentul de față ne aflăm în ceea ce putem numi o eră ”post- genuri muzicale”,
în care artiștii amestecă stilurile, cum ar fi ”rap” cu ”country”,
sau ”jazz” cu ”R&B”, sau ”electronic” cu ”rock”,
estompând granițele dintre aceste genuri specifice,
iar genurile muzicale par din ce în ce mai mult de domeniul trecutului,
fiind înlocuite de starea de spirit a influencerilor
urăsc cuvântul influencer,
de recomandările influencerilor.
Datele de măsurare a succesului în industria muzicală reflectă acum
gusturi foarte variate, și poți avea
mari hituri la vivel global pe care oamenii nu le știu.
Când am făcut un videoclip despre ”Bliding lights”,
cel mai ascultat cântec pe ”Spotify”
foarte mulți oameni au zis că nu îl auziseră niciodată.
Cunosc atât de mulți oameni care nu au ascultat vreodată vreun cântec
al lui Taylor Swift, nu știu cine este, și nu i-au ascultat deloc muzica.
Am făcut un videoclip despre Mr. Beast, cel mai cunoscut tip de pe plaformă,
și jumătate dintre comentarii a spus că nu știu cine este acesta!
Deci ne aflăm între două ere muzicale, sau aceasta este noua normalitate?
Este posibil să ne aflăm într-o fază de tranziție, perioada „algoritmică”,
în care descoperirea este personalizată mai degrabă decât colectivă.
Dar, pentru moment, trăim într-un moment în care fiecare ascultător își poate crea
propriul mini-curent muzical, cred, în care nu există
nici un gen muzical predominant, ci numai o galaxie de posibilități.
Mi-ar plăcea să știu ce crezi, abonează-te și lasă un comentariu.
Mulțumesc pentru vizionare.